Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Зорица Цветковска со службена легитимација број 28-0007 и Никола Димитровски со службена легитимација број 28-0003, извршија редовен инспекциски надзор над субјектот ЈУ Меѓуопштински центар за социјална работа Штип со седиште на ул. Партизанска бр.31 А, застапуван од ВД Директорот Виктор Ѓоргиевски, со Записник број ИП1 16-13 од 09.10.2023 година ја утврди фактичката состојба и врз основа на член 338 од Законот за социјалната заштита („Службен весникна Република Северна Македонија” број 104/2019,146/2019,275/2019,302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

 Се наредува на Виктор Ѓоргиевски, ВД Директор на ЈУ Меѓуопштински центар за социјална работа Штип, за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во определените рокови:

 1. Во случај кога ќе настане промена на имотната состојба во домаќинството на носителот на правото или членот на домаќинството пред поднесувањето на барањето или за време на користење на правото, Центарот да утврдува дали корисникот навремено ја пријавил промената на правото која влијае на користењето на правото и да обезбедува по службена должност по пат на размена на податоците по електронски пат со (надлежните институции-МВР), податоци за поседување на регистрирано моторно возило, согласно член 30 став 2, член 40 став 1 алинеја 1 и 2 и став 2, член 273 од Законот, член 3 став 1 точка 23 и член 5 став 1 точка 4 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија”број 109/2019, 192/2020, 23/2021, 80/2021 и 240/2021).

Центарот во предметите на корисниците со: бр.08-427/2-2023 од 05.02.2023 година на **Е.А.** бр.08-4034/21 од 01.02.2021 година на **И. Г.** бр.08-258/1-640/23 од 05.02.2023 година на **М. М.** бр.08-1415-1/23 од 05.02.2023 година на **Б.Џ.** бр.08-3071-22/23 од 05.02.2023 година на **Ф. Е.**, бр.08-1845-361 од 14.07.2022 година на **Ф. И.** носител на право, бр.08-1049/1294/23 од 05.02.2023 година на **Т.Р.** бр.08-3370-538 од 29.11.2022 година на **Џ.Д.** бр.08-2513/22 од 03.02.2022 година на **Џ.Е.** носител на право, бр.08-1860-4-203 од 16.05.2022 година на **Т. И.** бр.2254/424-2 од 14.02.2022 година на **Д. Д.**, бр.08-3920/2022 од 25.02.2022 година на **Ферит Ибраимов**, бр.08-2869/5 од 18.02.2022 година на **З.И.** бр.08-2767-2-370 од 02.02.2022 година на **Ѓ. М.** и бр.08-2906/22 од 03.02.2022 година на **А.М.** да ги преиспита донесените решенија и по потреба да донесе нови соодветни решенија, со кои ќе ги замени претходните решенија донесени во спротивност со закон или друг пропис, согласно член 338 од Законот.

Соодветно на донесените нови решенија да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението и постојано.**

 2. Во случај кога Центарот ќе прибави податоци по службена должност по пат на нивна размена по електронски пат со (надлежните институции-УЈП) дека се настанати промени во материјалната состојба во домаќинството на корисниците, заради остварени приходи по различни основи, да ги утврдува вкупните просечни месечни приходи по сите основи на домаќинството, по што гарантираната минимална помош ќе се исплатува во висина на разликата од утврдениот износ на гарантираната минимална помош, или ќе престане користењето на правото, согласно член 28 и 31 став 1 од Законот, член 3 став 1 точка 1, точка 3 и точка 10 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Центарот во предметите на корисниците со: бр.08-2118/23 од 06.12.2022 година на **Т. Д.** бр.08-2779/1-22/23 од 05.02.2023 година на **В.А.** бр.08-2438-365 од 08.08.2022 година на **Ј.П.** бр.08-2438-365 од 08.08.2022 година на **Ѓ. И.** и бр.08-1409-1/47-7 од 27.09.2022 година на **Г.П.** да ги преиспита донесените решенија и да донесе нови соодветни решенија, со кои ќе ги замени претходните решенија, доколку се донесени во спротивност со закон или друг пропис, согласно член 338 од Законот.

Соодветно на донесените нови решенија да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 30 дена од приемот на решението и постојано.**

 3. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 1 од Законот за социјалната заштита, преку инспекторите Зорица Цветковска со службена легитимација број 28-0007 и Никола Димитровски со службена легитимација број 28-0003, извршија редовен инспекциски надзор на ден 05.10.2023 година во ЈУ Меѓуопштински центар за социјална работа Штип, со седиште на ул. Партизанска бр.31 А, застапуван од ВД Директорот Виктор Ѓоргиевски и состави Записник број ИП1 16-13 од 09.10.2023 година, во кој се констатирани недостатоци и неправилности во постапката за остварување и користење на правото на гарантирана минимална помош.

За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број ИП1 16-13 од 18.10.2023 година.

 **Инспектори за социјална заштита:**

 Зорица Цветковска

 Никола Димитровски